L'Ajuntament de Sagunt i La Fundació Bancaixa renoven la cessió de l'Institut Social Albereda
04 de juny 2021

![Imagen 1](/media/esvd3kbj/c_bancaja.jpg)

L'Ajuntament de Sagunt i la Fundació Bancaja han renovat la seua col·laboració per a impulsar les activitats de caràcter social i cultural en la localitat i a la comarca del Camp de Morvedre. Mitjançant este acord, la Fundació Bancaja renova la col·laboració establida en 2014 i manté la cessió gratuïta a l'Ajuntament de les instal·lacions de l'Institut Social Albereda, que es destina a la realització d'activitats de caràcter social, formatiu i cultural en el Port de Sagunt. 

Gràcies a esta col·laboració, l'Ajuntament podrà mantindre l'activitat assistencial d'este edifici amb la finalitat de complementar els serveis de les actuals instal·lacions municipals que es dediquen a programes socials, educatius i de difusió de la cultura en l'àmbit local i comarcal. 

  

L'Institut Social Albereda, actualment alberga les seus de les entitats Adicam (Associació de persones diabètiques del Camp de Morvedre); l'associació de mestresses de casa TYRIUS de Port de Sagunt; l'associació Amigues Supervivents; el Col·lectiu 8 de Març; la Federació de Penyes del Port de Sagunt i el Club de Gimnàstica Rítmica Morvedre. Totes estes agrupacions destinen la seua labor a persones en situacions de vulnerabilitat, dones en risc, activitats de promoció del patrimoni local i accions de foment de la salut i l'esport. 

Este acord permet reforçar l'activitat sociocultural en esta comarca, on la Fundació Bancaja està present a través de la Casa Capellà Pallarés i la Sala d'Exposicions Glorieta a Sagunt, i la Casa Guarner a Benifairó de les Valls.

  

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-i-la-fundacio-bancaixa-renoven-la-cessio-de-l-institut-social-albereda/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-i-la-fundacio-bancaixa-renoven-la-cessio-de-l-institut-social-albereda/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-i-la-fundacio-bancaixa-renoven-la-cessio-de-l-institut-social-albereda/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-i-la-fundacio-bancaixa-renoven-la-cessio-de-l-institut-social-albereda/)